

**VÝROČNÁ SPRÁVA**

2017

**Sociálny dom ANTIC n.o., Bardejov**

Pod papierňou 71

085 01 Bardejov

[www.sdantic.sk](http://www.sdantic.sk)

email: [sdantic@sdantic.sk](mailto:sdantic@sdantic.sk)

OBSAH:

1. Úvod.......................................................................................................................................3

2. Prehľad činností uskutočnených v neziskovej organizácií za rok 2017.................................5

3. Ročná účtovná závierka..........................................................................................................8

4. Výrok audítora k ročnej účtovnej závierke.............................................................................8

5. Správa o hospodárení..............................................................................................................9

6. Záver.....................................................................................................................................10

**1. Úvod**

**Profil organizácie**: Sociálny dom ANTIC n. o., Bardejov

**Sídlo:** Pod papierňou 71, 085 01 Bardejov

**IČO:**  420 924 26

**DIČ:**  202 285 3613

**Zakladateľ:** ATLANTIC Slovakia, spol. s.r.o. , Prešov

**Riaditeľ:** Ing. et Bc. Jaroslav Živčák, PhD.

Sociálny dom ANTIC n. o., Bardejov so sídlom v Bardejove bol založený zakladacou listinou v zmysle zákona 213/1997 Z. z. o neziskových organizáciách poskytujúcich všeobecné služby v znení neskorších predpisov dňa **12.06.2009** pod registračným číslom OVVS-267/2009-NO.

**Predmet činností neziskovej organizácie:**

1. poskytovanie sociálnej pomoci a humanitárna starostlivosť, podpora sociálnej inklúzie,
2. poskytovanie zdravotnej starostlivosti,
3. služby na podporu regionálneho rozvoja zamestnanosti,
4. tvorba, rozvoj, ochrana, obnova a prezentácia duchovných a kultúrnych hodnôt, vytváranie partnerstiev s inštitúciami zabezpečujúcimi ich ochranu a rozvoj, služby v oblasti organizovania kurzov, seminárov, besied, stretnutí, organizovanie spoločenských a kultúrnych podujatí, výstav, súťaží, prehliadok,
5. výskum, vývoj a informačné služby, podpora informatizácie verejného sektora a obyvateľstva, vývoj informačných systémov,
6. vzdelávanie, príprava a organizácia školení.
7. poskytovanie služieb podľa § 35 Zákona o sociálnych službách,
8. denný stacionár,
9. zariadenie opatrovateľskej služby,
10. špecializované zariadenie.

**21.4.2017**

Tento deň bol pre zariadenie slávnostný, nakoľko v tento deň oslávilo zariadenie Sociálny dom ANTIC n. o., Bardejov PRVÉ VÝROČIE OTVORENIA.

Zhodnotil sa rok fungovania zariadenia od príchodu prvého klienta až po dnešok, predstavili sa plány a vízie zariadenia do budúcna.

Uskutočnila sa slávnostná sv. liturgia, ktorú celebroval otec dekan Michal Onderko a spolu celebrovali páni kapláni.

Poobedie po slávnostnom obede klientov zariadenia patrilo koncertu v podaní speváčky šarišských a rusínskych ľudových i duchovných piesní pani Anky Servickej z Prešova.





**2. Prehľad činností uskutočnených v neziskovej organizácií za rok 2017**

V sociálnom dome ANTIC n. o., Bardejov sa realizujú tieto aktivity pre klientov :

1. **skupinová ergoterapia** ( výroba rôznych dekoračných dóz, rámovanie obrázkov z krepového papiera, precvičovanie pamäte spevom ľudových piesní atď. )
2. **muzikoterapia** (počúvanie Slovenského rozhlasu, rôznych hudobných CD podľa výberu a želania klientov)
3. **pohybová terapia** (5-minútove cvičenia na precvičovanie horných a dolných končatín)
4. **duchovná terapia** ( modlitby a litánie v kaplnke sv. Mikuláša, korunka Božieho milosrdenstva, sledovanie TV LUX, v pôstnom období modlitba krížovej cesty)

Taktiež sú pre klientov pripravované aj rôzne aktivity, ako napríklad:

1. **cvičenie Zboru požiarnej ochrany** (ukážka zásahu bezpečnostných zložiek pri záchrane imobilného klienta vysokozdvižnou plošinou)

****

****



**2. športové popoludnie klientov na nádvorí zariadenia** (klienti si pri športovom zápolení zmerali svoje sily v disciplínach ako: hod loptičky do koša, kop na bránku či triafanie kuželiek)

****



**3. výlet do Bardejovských Kúpeľov** (klienti navštívili kolonádu a liečivé pramene minerálnych vôd v Bardejovských Kúpeľoch a absolvovali prehliadku kúpeľných domov)







**4. výstava „Folklór naším spoločným dedičstvom prírodným i kultúrnym“** (na pozvanie pána starostu obce Smilno Bc. Vladimíra Barana sa klienti zúčastnili výstavy výrobkov s ukážkami tvorby v rámci prihraničnej spolupráce s Poľskou republikou v programe INTEREG)

**  **

**5. tvorenie zo stúh s pani Kvetoslavou Dulovcovou** (pani Dulovcová prišla klientom predviesť tvorenie zo stúh a mohli si techniku vytvárania kvetov a vianočných ozdôb aj vyskúšať)



**6. vystúpenie pre seniorov v rámci mesiaca úcty k starším**





**7. Mikuláš v zariadení a ďalšie...**



**3. Ročná účtovná závierka a zhodnotenie základných údajov v nej obsiahnutých**

V súlade so zákonom o účtovníctve č. 431/2002 Z. z. v znení neskorších predpisov nezisková organizácia účtuje v súvahe podvojného účtovníctva.

V účtovnej závierke boli zúčtované všetky predložené účtovné doklady týkajúce sa roku 2017 – inventarizácia majetku a záväzkov, uzatvorenie účtovných kníh, zostavenie účtovných výkazov, účtovná závierka neziskovej účtovnej jednotky spolu s poznámkami.

**4. Výrok auditora k ročnej účtovnej závierke**

Nezisková organizácia Sociálny dom ANTIC n. o., Bardejov čerpala v roku nenávratný finančný príspevok z MPSVaR SR vo výške 384.000,00 €. Podľa §19 zákona 431/2002 Z. z. o účtovníctve v znení neskorších predpisov bol uskutočnený audit účtovnej závierky neziskovej organizácie, ktorá obsahuje Súvahu k 31.12.2017, Výkaz ziskov a strát za rok končiaci k uvedenému dátumu a poznámky, ktoré obsahujú súhrn významných účtovných zásad a účtovných metód.

Nezávislý audítor nezistil žiadne nedostatky ani porušenie zákona o účtovníctve.

Správa nezávislého audítora – spoločnosť Audit Consult CD, s.r.o., zodpovedný audítor Ing. Drahomíra Maskaľová , Vranov nad Topľou tvorí prílohu č.1 tejto výročnej správy.

**5. Prehľad o peňažných príjmoch a výdavkoch k 31.12. 2017**

**A. : Majetok**

* Pozemok 82.000,00 €
* Samostatné hnuteľné veci 41.203,60 €
* Majetok 2.754.799,34€

**SPOLU: 2.878.002,94 €**

**B. : Finančné účty**

* Pokladnica a bankový účet 146.749,40 €

**SPOLU: 146.749,40 €**

**C. : Pohľadávky**

* Ostatné pohľadávky 1.027,00 €

**SPOLU: 1.027,00 €**

**D. Záväzky**

* Ostatné dlhodobé záväzky 164.444,39€

**SPOLU: 164.444,39€**

**E. Náklady spojené s činnosťou neziskovej organizácie**

* Spotreba materiálu 150.883,83 €
* Spotreba energie 28.243,65 €

(plyn, voda, elektrická energia)

* Náklady na reprezentáciu 778,08 €
* Ostatné služby 62.478,37 €
* Mzdové náklady 291.203,71 €
* Daň z nehnuteľností 1.306,33 €
* Odpisy 74.241 €

**SPOLU: 609.134,97 €**

**F. Výnosy spojené s činnosťou neziskovej organizácie**

**SPOLU: 348.775,78 €**

**G. Dotácie – finančný príspevok od MPSVaR SR**

**SPOLU: 364.522,73 €**

**6. Záver**

Správna rada Sociálneho domu ANTIC n. o., Bardejov sa neuzniesla na žiadnych zmenách v štatúte ani zložení orgánov neziskovej organizácie.

Táto výročná správa o činnosti a hospodárení Sociálneho domu ANTIC n. o., Bardejov za rok 2017 bola schválená a jednohlasne odsúhlasená dňa 19.03.2018 na zasadnutí Správnej rady Sociálneho domu n. o., Bardejov.



........................................................................ Ing. et Bc., Jaroslav Živčák, PhD. generálny riaditeľ